
Nr.   5093  din 19.05.2022



Raport de specialitate
privind aprobarea modificării și completării Regulamentului de Organizare și Funcționare al Poliției Locale Marghita, aprobat prin H.C.L.nr. 42/13.03.2021


                 Poliția Locală potrivit Legii nr.155/2010-legea poliției locale, conform art.4 alin.(1) se organizează și funcționează prin hotărâre a autorității deliberative a administrației publice locale, ca un compartiment funcțional în cadrul aparatului de specialitate al primarului sau ca instituție publică de interes local, cu personalitate juridică.
               
                Având în vedere art.4, alin. (4) din Legea nr.155/2010 privind:” Modul de organizare, structura funcţională, statul de funcţii, numărul de posturi şi categoriile de personal încadrat, normele de înzestrare şi consum de materiale ale poliţiei locale se stabilesc prin regulamentul de organizare şi funcţionare, elaborat pe baza Regulamentului-cadru de organizare şi funcţionare a poliţiei locale”.
             
               Ținând cont de  art.4, alin. (7) privind:” regulamentul de organizare şi funcţionare a poliţiei locale se aprobă prin hotărâre a autorităţii deliberative a administraţiei publice locale, cu avizul consultativ al comisiei locale de ordine publică, constituită potrivit prevederilor art. 28”.
             
               La nivelul Municipiului Marghita, Poliția Locală a fost înființată prin Hotărârea Consiliului Local nr.38/25.04.2013, ca și serviciu, fără personalitate juridică, odată cu aprobarea organigramei și statului de funcții a aparatului de specialitate al primarului și a celorlalte unități subordonate.
            
              Astfel, ulterior înființării Poliției Locale a fost adoptat Regulamentul de organizare și funcționare al serviciului de Poliție Locală Marghita, prin Hotărârea Consiliului Local nr.56/30.05.2013, regulament care a suferit mai multe modificări și completări prin Hotărârile de Consiliu Local nr.101/15.09.2014, nr.42/31.03.2016 respectiv nr.130/30.10.2019.
            
              Prin Hotărârea Consiliului Local nr.8/2021 s-a stabilit redimensionarea Poliției Locale ca structură, organizându-se  pe compartiment funcțional la nivelul de birou, iar în regulamentul de organizare și funcționare al aparatului de specialitate al primarului și a unităților subordonate, anexa nr.3 la H.C.L. nr.8/2021, la art.45 este prevăzută necesitatea modificării regulamentului de organizare și funcționare al Poliției Locale după noua structură, hotărâre care a fost completată prin Hotărârea Consiliului Local nr.30/2021.

          Ținând cont de modificările legislative, respectiv a H.G. nr. 611 din 4 iunie 2008
pentru aprobarea normelor privind organizarea şi dezvoltarea carierei funcţionarilor publici și 
 a Ordonanței de urgență nr. 57 din 3 iulie 2019-privind Codul administrativ


[bookmark: _GoBack]          Față de cele menționate , în temeiul prevederilor art.129, alin.(2), lit a) și d), alin.(7), lit.g) din OUG 57/2019-Codul administrativ, consider oportun și legal proiectul de hotărâre inițiat de primar cu privire la modificarea și completarea Regulamentului de Organizare și Funcționare al Poliției Locale Marghita, aprobat prin H.C.L.nr. 42/13.03.2021, cu următoarele articole:

1. Completarea Regulamentului de Organizare și Funcționare al Poliției Locale Marghita, cu Procedura de organizare și desfășurare a concursului sau examenului pentru ocuparea funcției publice de execuție specifice de polițist local, vacantă/temporar vacantă.
.
2.Modificarea Regulamentului de Organizare și Funcționare al Poliției Locale Marghita aprobat prin Hotărârea Consiliului Local Marghita nr.42/12.03.2021,prin abrogarea lit.c, de la alin.1 al art.30.
 
3.De la data adoptării noii Hotărâri, se abrogă toate alte hotărâri de consiliu contrare prezentei .



                                                                                        Șef birou Poliţie Locală
                                                                                           Ardelean Mihai Sorin

